Խաչիկ Ասրյան

**Խաչիկ Մայիսի Ասրյան** (), ՀՀ ազգային, պետական, ռազմական գործիչ, ՀՀ սպորտի և երիտասարդության հարցերի նախկին փոխնախարար (2007-2018թթ․), «Հայոց Արծիվներ. Միասնական Հայաստան»  կուսակցության Նախագահ, «Հայոց Արծիվներ» կամավորական մարտական ջոկատի հրամանատար, Արցախյան, Ապրիլյան և 44-օրյա պատերազմների մասնակից, «Մարտական Խաչ» 1-ին աստիճանի շքանշանակիր, գնդապետ։

## Կրթություն
*1977-1987 թթ. - սովորել և ավարտել է Գորիսի թիվ 2 միջնակարգ դպրոցը։
*1991-1995 թթ. - սովորել և ավարտել է Գորիսի «Սյունիք» ինստիտուտի իրավաբանական ֆակուլտետը։ 
*1998 թ. - Սանկտ-Պետերբուրգում մասնակցել է ՅՈՒՆԵՍԿՕ-ի եռամսյա ռեժիսորական և պրոդյուսերական դասընթացների։
*2005-2009 թթ. - սովորել և ավարտել է ՀՀ ֆիզիկական կուլտուրայի պետական ինստիտուտը՝«Փրկարար գործ» մասնագիտությամբ։

## Աշխատանքային գործունեություն
*1988-1991 թթ. - ծառայել է Խորհրդային բանակում՝ Հեռավորարևելյան զինվորական օկրուգի ծովային հետևակում որպես զորամասի հրամանատարի տեղակալ անձնակազմի հետ տարվող աշխատանքների գծով։
*1996-1997 թթ. - Սյունիքի մարզային ոստիկանության ուղեկցող խմբի հրամանատար։ 
*2007 թ. հուլիսի 14-ին ՀՀ վարչապետի որոշմամբ նշանակվել է ՀՀ սպորտի և երիտասարդության հարցերի նախարարի տեղակալ։
*2018 թվականի մայիսի 15-ին ազատվել է Հայաստանի Հանրապետության սպորտի և երիտասարդության հարցերի նախարարի տեղակալի պաշտոնակատարի պաշտոնից։

## Հասարակական և ստեղծագործական գործունեությունը
*1991-1994 թթ. - Սյունիքում ստեղծել է «Նժդեհյան գայլախումբ» ամենաերիտասարդ ջոկատը, որի հետ մասնակցել է Լաչինի, Սաֆյանի, Սվարասիի, Գորիսի և Կապանի սահմանների պաշտպանական մարտերին։
*1991-1995 թթ. - եղել է արևելյան մարտարվեստների մարզիչ։
*1992-1993 թթ. - նկարահանել է «Արյան հետքերով» գեղարվեստական տեսաֆիլմը։ 
*1999 թ. - Սյունիքում հիմնադրել է Սամվել Գևորգյանի անվան «Սյունիք» կինոընկերությունը։ 
*1999 թ. - Կապանում կազմակերպել է հայ-ռուսական բարեկամության 1-ին միջազգային կինոփառատոնը։ 
*2002 թ. - Սյունիքում հիմնադրել է «Սյունյաց Արծիվներ» երիտասարդական հասարակական կազմակերպությունը։ 
*2003 թ. - հիմնադրել է «Նժդեհյան մրցանակ» ամենամյա մրցանակաբաշխությունը։
*2003 թ. - հիմնադրել է Գ. Նժդեհի անվան կարատեի մանկապատանեկան ամենամյա բաց առաջնությունը։ 
*2005 թ. - հիմնադրել է Ռազմահայրենասիրական ծրագրերի իրականացման կենտրոնը։
*2005 թ. - հիմնադրել է Սյունիքի ուսանողների միությունը։

## Պարգևներ և կոչումներ
*Մովսես Խորենացու մեդալ (2013)։
*1994 թ. Սյունիքի օլիմպիադայում 3 կմ վազքատարածությունում դարձել է բացարձակ չեմպիոն։
*ՀՀ Նախագահի շնորհակալագիր (2008, 2011)։
*Ֆիզիկական կուլտուրայի և սպորտի Պատվավոր աշխատող (2014)։
*ՀՀ վարչապետի հուշամեդալ (2015)։
*«Լեռնահայաստան. Գարեգին Նժդեհ» ոսկյա հուշամեդալ (2004)։
*ԵԿՄ հուշամեդալ (2005)։
*ՀՀ ՊՆ «Գարեգին Նժդեհ» հուշամեդալ (2005)։
*«Մահապարտ» ոսկյա հուշամեդալ՝ «Արծիվ Մահապարտներ» միության կողմից (2007)։
*«Հանուն հայրենիքի» հուշամեդալ (2007)։
*ՀՀ Քիք–բոքսինգի ազգային ֆեդերացիայի ոսկե հուշամեդալ (2007)։
*Երևանի օլիմպիական հերթափոխի պետական մարզական քոլեջի ոսկե հուշամեդալ (2007)։
*«Ոսկե աստղ. ի պատիվ բարձր հարգանքի» հուշամեդալով՝ Միջազգային Ոստիկանության կորպորացիայի կողմից (2008)։
*ՀՀ ՊՆ «Անդրանիկ Օզանյան» հուշամեդալ (2008)։
*«Ախթալա» լեռնահարստատցուցիչ կոմբինատի հուշամեդալ (2008)։
*«Մայրական երախտագիտություն» հուշամեդալ (ԼՂՀ, 2008)։
*«Վազգեն Սարգսյան» շքանշան՝ «Արծիվ մահապարտներ» միության կողմից (2009)։
*ԼՂՀ Պաշտպանության բանակի հուշամեդալ (2009)։
*ՀՀ Ոստիկանության «Համագործակցության ամրապնդման համար» մեդալ (2009)։
*«Հայոց Արծիվ» մեդալ՝ «Անմար կրակներ» ռազմահայրենասիրական բարեգործական հասարակական կազմակերպության կողմից (2010)։
*Երևանի ճարտարապետության և շինարարության պետական համալսարանի ոսկե մեդալ (2010)։
*ՀՀ կրթության և գիտության նախարարության Ոսկե հուշամեդալ (2010)։
*ՀՀ ՊՆ «Վազգեն Սարգսյան» հուշամեդալ (2011)։
*ՀՀ սպորտի և երիտասարդության հարցերի նախարարության ոսկե մեդալ (2011)։
*«Զորավար Անդրանիկ» հայրենասիրական հասարակական կազմակերպության «Անդրանիկ Զորավար» մեդալ (2011)։
*ՌԴ անվտանգության դաշնության ծառայության սահմանապահ ծառայության կողմից «Արտաշատի սահմանապահ ջոկատի 55-ամյակ» հուշամեդալ (2011)։
*Միջազգային Անվտանգության Ասպետաց Ակադեմիայի կողմից՝ «Հայրենիքի պաշտպանության» համար կրծքանշան (2011)։
*ՀՀ ՊՆ «ՀՀ Զինված Ուժեր 20 տարի» հոբելյանական մեդալ (2011)։
*ՀՀ ՊՆ «Ծովակալ Հ.Ս.Իսակով» մեդալ (2013)։
*Հայաստանի «Դինամո» մարզական հասարակական կազմակերպության հուշամեդալ (2013)։
*ՀՀ մշակույթի նախարարության Ոսկե մեդալ (2013)։
*Ոստիկանության միջազգային ասոցիացիայի 1-ին աստիճանի մեդալ (2014)։
*«Միասնություն» Միջազգային Հասարակական Իրավապաշտպան Շարժում» կազմակերպության կողմից «Միասնություն» շքանշան (2014)։
*Հայաստանի Ազգային Պարարվեստի միության «Վահրամ Արիստակեսյան» ոսկեզօծ հուշամեդալ (2015)։
*Ավելի քան 160 պատվոգիր։

Քիք-բոքսինգի միջազգային ֆեդերացիայի պատվավոր անդամ, Շոտոկան կարատեի ֆեդերացիայի անդամ, ունի սև գոտի։ Մի շարք հասարակական, քաղաքական հոդվածների հեղինակ։

Ամուսնացած է, ունի երեք զավակ։ Պահեստազորի գնդապետ է։

## Ծանոթագրություններ

Կատեգորիա:1970 ծնունդներ
Կատեգորիա:Գարեգին Նժդեհ մեդալակիրներ
Կատեգորիա:Գորիս քաղաքում ծնվածներ
Կատեգորիա:ՀՀ պետական գործիչներ
Կատեգորիա:ՀՀ վարչապետի հուշամեդալակիրներ
Կատեգորիա:ՀՀԿ անդամներ
Կատեգորիա:Մովսես Խորենացու մեդալակիրներ
Կատեգորիա:Փետրվարի 13 ծնունդներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ